भारत विभाजन के बाद पाकिस्तान द्वारा कूटनीतिक तरीके कब्जा किए गए पाक अधिकृत कश्मीर के बारे में प्रधानमंत्री नरेन्द्र मोदी ने जो बयान दिया है, वह अत्यंत ही अभिनंदनीय है। प्रधानमंत्री ने सर्वदलीय बैठक में साफ तौर पर कहा है कि पाकिस्तान के अधिकार क्षेत्र में आने वाला काश्मीर भारत का हिस्सा है। वर्तमान में पाकिस्तान के कब्जे वाले कश्मीर के हालत विकरालता की सीमा को भी पार कर चुके हैं। इस समस्या के लिए पाकिस्तान अधिकृत कश्मीर के नागरिक भी वास्तविकता से भलीभांति परिचित हैं। पाकिस्तान जब अपना ही देश नहीं संभाल पा रहा है तो उससे कश्मीर की स्थिति सुधारने की उम्मीद कैसे की जा सकती है।